Japans kommunistiske parti

Japans kommunistiske parti (japansk: 日本共産党, Nihon Kyōsan-tō) er et japansk politisk parti, og et av verdens største kommunistpartier. Det er også Japans eldste politiske parti.The Christian Science Monitor: Communist Party makes a comeback ... in Japan 

Partiet har rundt  medlemmer organisert i  lokale avdelinger. Partiavisa Shimbun Akahata (norsk: Rødt flagg) ble stiftet i 1928 og publiseres både som dagsavis og ukesavis med et kombinert lesertall på rundt 1,2 millioner.The Economist: Japan's Communist Party : Red revival

I det siste valget til Underhuset (Shūgiin), avholdt 31. oktober 2021, tok partiet 12 av 480 seter med 7,90 % av stemmene.

I det siste valget til Overhuset (Sangiin), avholdt 10. juli 2022, tok partiet 11 av 242 plasser.
Politikk og ideologi
Japans Kommunistiske Parti definerer seg som et demokratisk sosialistisk og antiimperialistisk parti. De jobber for en gradvis overgang fra Japans kapitalistiske økonomi til en sosialistisk økonomi, de ønsker å avskaffe den japanske hæren og avslutte den politiske og militære alliansen med USA.Bloomberg: Japan's Communists Flirt With Mainstream in Bid to Unseat Abe

Partiet følger prinsippet om «flertallsrevolusjon», at en hver sosial eller politisk forandring kun bør skje etter at et flertall av befolkningen har støttet den.

Historie og utvikling
JPK ble etablert 15. juli 1922 under det de selv omtaler som det despotiske keiserdømmet. Partiet var opprinnelig Japans representant i den tredje internasjonale, Komintern. JPK var forbudt fra stiftelsen og fram til slutten av den annen verdenskrig. Partiet var en av få politiske grupperinger i Japan som var motstandere av Japans rolle i den annen verdenskrig,Time Magazine: Communism Is Alive and Well and Living in Japan og de var tilhengere av frigjøringen av de japanske koloniene Korea og Taiwan. Etter krigen ble partiet legalisert og begynte å stille til valg.

Kritikk av Sovjet
Under Kenji Miyamotos ledelse var JPK åpent kritiske til Sovjetunionens invasjon av Tsjekkoslovakia i 1968,The New York Times: Kenji Miyamoto, 98, Leader of Japan’s Communist Party, Dies og invasjonen av Afghanistan i 1979. I kjølvannet av det kinesisk-sovjetiske bruddet gjorde JPK seg politisk uavhengig av Sovjetunionens Kommunistiske Parti og kan dermed sammenliknes med de spanske og italienske kommunistpartiene og den eurokommunistiske tradisjonen. Under en konferanse i 1990 uttalte Miyamoto at kommunismens sammenbrudd i Europa ikke representerer noe nederlag for sosialismen, men et nederlag for stalinismen og senere sovjetiske regimer.

Ny vår
Fra 2000-tallet har JPK opplevd medlemsvekst og økt oppslutning, særlig blant den yngre befolkningen.The Telegraph: Japan's young turn to Communist Party as they decide capitalism has let them downThe Guardian: Disgruntled Japanese turn to resurgent communists The Japan Times: JCP uniting with other parties, tries to lose chains of Soviet-era stigma

Da arbeiderdikteren Takiji Kobayashis roman Krabbeskipet ble utgitt på nytt i 2008 ble den umiddelbart en bestselger med over 507 000 solgte kopier. Den mer enn 80 år gamle romanens salgssuksess ble satt i sammenheng med kommunistpartiets vekst.Reuters: Japan economy angst boosts sales of Marxist novelJacobin Magazine: Kobayashi and the Class Struggle Kobayashi var en av kommunistpartiets pionerer, men ble torturert til døde i 1933 bare 29 år gammel.The Telegraph: http://www.telegraph.co.uk/news/worldnews/asia/japan/3218902/The-strange-growth-of-Communist-Japan.html

Etter at Japan i september 2015 passerte en ny kontroversiell militærlov, tok JPK og partileder Kazuo Shii initiativ til å stable på beina en midlertidig koalisjonsregjering bestående av JPK og de øvrige japanske opposisjonspartiene for å få reversert lovgivningen.Japan Press Weekly: JCP proposes establishing a national coalition gov’t to repeal war legislation  Det var første gang JPK gikk inn for parlamentarisk samarbeid med andre partier. Forsøket mislykkes, men siden da har JPK vært en drivkraft for å forene opposisjonspartiene og få kastet statsminister Shinzō Abe.Nikkei Asian Review: Opposition must unite to repeal new security laws, leader says

 Kritikk av Kina 
På en partikongress som ble holdt i januar 2020, vedtok JPK en ny partiplattform, den første siden 2004, hvor det kinesiske kommunistpartiets «stormakt sjåvinisme og hegemonisme» ble kritisert.

 Referanser 

 Eksterne lenker 



Kategori:Politiske partier i Japan
Kategori:Politiske partier etablert i 1922